Publication: Magyar Közlöny
Issue: MK-2010-201 (Year: 2010, Number: 201)
Era: contemporary
Section: illetve az államháztartásról szóló 1992. évi XXXVIII. törvény 54/A. §-a szerinti feladatokat az Alap kezelõ szervezeteként
Paragraph Index: 1259

illetve az államháztartásról szóló 1992. évi XXXVIII. törvény 54/A. §-a szerinti feladatokat az Alap kezelõ szervezeteként a magyar állam tulajdonában lévõ Bethlen Gábor Alapkezelõ Nonprofit Zrt. látja el. Az Alap kezelõ szervezete végzi az önkormányzatok, valamint a civil szervezetek közötti határon átnyúló magyar–magyar kapcsolatok regisztrációját és nyilvántartását. Az Alap kezelõ szervezete felett a kormányzati tevékenység összehangolásáért felelõs miniszter gyakorolja a tulajdonosi jogokat. Az Alap feladatának teljesítése és céljainak elérése érdekében az Alap kezelõ szervezete az e törvényben meghatározott, támogatott kedvezményezettek körérõl nyilvántartást készít, és azt – a támogatott kedvezményezettek hozzájárulása alapján – a személyes adatok védelmérõl és a közérdekû adatok nyilvánosságáról szóló törvény szerint kezeli.

Source: https://magyarkozlony.hu/hivatalos-lapok/98f0562b29fc87f068413a2a44206432ef7e3904/dokumentumok/86c159a654f4e11302131d8ff05380563e723552/letoltes